Vincas Algirdas Pranckietis

Vincas Algirdas Pranckietis (1923 m. sausio 7 d. Labos geležinkelio stoties gyvenvietėje, Radviliškio rajone – 2016 m. gegužės 3 d. Jonavoje) – katalikų dvasininkas, kunigas jubiliatas, prelatas, monsinjoras, ilgametis Jonavos parapijos klebonas, Jonavos rajono Garbės pilietis.

miniatiūra|180px|left|Kapas Jonavos bažnyčios šventoriuje

 Biografija 

Mokėsi Radviliškio rajono Labos, Vabalių, Smilgių pradinėse mokyklose, baigė Šeduvos gimnaziją. 1943 m. įstojo į Kauno kunigų seminariją. Nuo 1948 m. spalio 31 d. kunigas.

Atsisakęs bendradarbiauti su TSRS saugumo institucijomis (KGB), 1949 metų kovo 25 d. kartu su kitais 5 kunigais ir 7 klierikais iš Kunigų seminarijos ištremtas į Sibirą. Nuo 1949 m. iki 1955 m. Baikalo ežero žvejys, nuo 1955 m. iki 1959 m. vairuotojas, buhalteris Usolėje. Tremties metu dirbo pastoracinį darbą, lankė lietuvius tolimose taigos vietoseJonavos šv. apaštalo Jokūbo parapijos istorija.

Nuo 1959 m. iki 1960 m. Radviliškio parapijos vikaras, nuo 1960 m. iki 1962 m. Kauno arkikatedros vikaras, nuo 1962 m. iki 1965 m. Didvyžių ir Žaliosios parapijų klebonas (Vilkaviškio vyskupija), nuo 1965 m. iki 1974 m. Siesikų parapijos (Kauno arkivyskupija) klebonas, nuo 1974 m. balandžio 20 d. (atvyko per Sekmines) iki 1994 m. Jonavos parapijos administratorius (pirmtakas – kun. Pijus Čižauskas, pasekėjas – kun. Kęstutis Grabauskas), nuo 1994 m. Jonavos šv. apaštalo Jokūbo parapijos vikaras altaristaJonavos šv. apaštalo Jokūbo parapijos kunigai // Vincas Pranckietis (Jonavos šv. apaštalo Jokūbo parapijos informacija).

2008 m. liepos 20 d. per Jonavos Šv. apaštalo Jokūbo parapijos globėjo švento Jokūbo atlaidus paminėtas kunigystės deimantinis (60 metų) jubiliejusjonava.org 07.24.2008, 09:50pm.

Paskelbė straipsnių vietinėje spaudoje, yra 4 knygų autorius.

 Bibliografija 
 „Baikalo žvejys“, 1998.
 „Ne vien duona...“, 2000.
 „Vynmedis ir jo šakelės, 2005.
 "Padraugaukime" (laiškų rinkinys), 2008.

 Apdovanojimai 
 Monsinjoro titulas, 1991 m.
 Jonavos rajono Garbės pilietis, 2000-08-04Jonavos rajono savivaldybė  Jonavos r. tarybos sprendimas 2000-08-04 Nr. 77 dėl Garbės piliečio vardo suteikimo.
 „Krištolinė gulbė“, 2012 m.
 Lietuvos politinių kalinių ir tremtinių sąjungos (LPKTS) 1-ojo laipsnio žymuo (2013 m.)

 Šaltiniai 

Kategorija:Lietuvos prelatai
Kategorija:Lietuvos monsinjorai
Kategorija:Jonavos rajono garbės piliečiai